29 Οκτωβρίου 2014

**ΔΕΛΤΙΟ ΤΥΠΟΥ**

 E**κπαιδευτική χρήση τεχνολογιών τρισδιάστατων αντικειμένων**

Η μη κερδοσκοπική **Εταιρεία Ελεύθερου Λογισμικού/Λογισμικού Ανοιχτού Κώδικα**[(ΕΕΛ/ΛΑΚ)](http://www.eellak.gr/) διοργανώνει στο [InnovAthens](http://www.innovathens.gr/) παρουσιάσεις σχετικά με την εκπαιδευτική χρήση των τεχνολογιών εκτύπωσης τρισδιάστατων αντικειμένων(3d printing). Η παρουσίαση θα πραγματοποιηθεί με τη βοήθεια των δύο εκτυπωτών που λειτουργούν στους χώρους του Innovathens, ενός [Ultimaker](https://www.ultimaker.com/pages/our-printers/ultimaker-original) και ενός [CubeXTrio](http://cubify.com/Products/CubeXTechSpecs).

Βασικός στόχος της κάθε παρουσίασης είναι να αποτελέσει εισαγωγή στις πρακτικές, μεθοδολογίες και διαθέσιμες επιλογές στη χρήση εκτυπωτών τρισδιάστατων αντικείμενων στην εκπαίδευση. Καθώς το θέμα εκτός από τεχνολογικές έχει –κυρίως– εκπαιδευτικές και παιδαγωγικές πτυχές, η συμβολή των ίδιων των συμμετεχόντων είναι καθοριστική.

**Προσκαλούμε λοιπόν στις παρουσιάσεις μας εκπαιδευτικούς** **Δευτεροβάθμιας Εκπαίδευσης που επιθυμούν να γνωρίσουν και να πειραματιστούν με τη συγκεκριμένη τεχνολογία και θέλουν να διερευνήσουν την ένταξη των τεχνολογιών τρισδιάστατης εκτύπωσης στη διδασκαλία τους.**

**Σε περίπτωση που επιθυμείτε να εκδηλώσετε το ενδιαφέρον σας, σας παρακαλούμε να καταχωρίσετε στην** [**φόρμα**](https://docs.google.com/forms/d/1ZMDI4KOqhO7SzfbvRguxet3sXDFUna06jYfW4D7GN6M/viewform?usp=send_form) τα στοιχεία σας και μια σύντομη περιγραφή (150-300 λέξεις) που θα περιλαμβάνει της δικές σας σκέψεις για τη χρήση των τεχνολογιών αυτών στην εκπαίδευση. **Θα μπορούσατε επίσης να καταχωρίσετε συνοπτικά πλάνα διδασκαλίας**, τυχόν αρχεία εκτυπώσιμων αντικειμένων τα οποία σχεδιάζεται να χρησιμοποιήσετε στην τάξη σας μπορείτε να τα στείλετε στην διεύθυνση 3d@eellak.gr .

**Για κάθε παρουσίαση θα επιλεγεί ένας μικρός αριθμός (10-12) συμμετεχόντων.** Η παρουσίαση θα διαρκεί τρεις ώρες και θα καλύπτει την εισαγωγή στις έννοιες της τρισδιάστατης εκτύπωσης, τα βασικά εργαλεία σχεδιασμού και παραμετροποίησης αντικειμένων, τις φιλοσοφίες και μεθοδολογίες ένταξης των τεχνολογιών αυτών στη μαθησιακή διαδικασία (π.χ. systems thinking, design thinking κ.α) όπως και τα πιθανά οφέλη ή προβλήματα από την υιοθέτησή τους. Πιθανή εμπειρία στην αξιοποίηση των τεχνολογιών Πληροφορικής και Επικοινωνίας είναι χρήσιμη αλλά όχι απαραίτητη.

**Περισσότερες πληροφορίες σχετικά με την εκτύπωση τρισδιάστατων αντικειμένων μπορείτε να λάβετε από τους ακόλουθους συνδέσμους:**

1. [Εισαγωγή στην τρισδιάστατη εκτύπωση](http://www.ipet.gr/digitech2/index.php?option=com_content&task=view&id=90&Itemid=59) και [σχετικό άρθρο](http://el.wikipedia.org/wiki/%CE%A4%CF%81%CE%B9%CF%83%CE%B4%CE%B9%CE%AC%CF%83%CF%84%CE%B1%CF%84%CE%B7_%CE%B5%CE%BA%CF%84%CF%8D%CF%80%CF%89%CF%83%CE%B7) της Wikipedia
2. [Χρήση 3D printers στα Βρετανικά σχολεία](https://www.gov.uk/government/uploads/system/uploads/attachment_data/file/251439/3D_printers_in_schools.pdf) (χρήση στη διδασκαλία Science, Technology, Engineering, Mathematics - STEM και Design)
3. Αποθετήριο μοντέλων [Thingivrese](http://www.thingiverse.com/)
4. Σχεδιαστικά προγράμματα: [Blender](http://www.blender.org/) | [OpenScad](http://www.openscad.org/) | [Sketchup](http://www.sketchup.com/)
5. [Σχεδιαστικό πρόγραμμα για αντικείμενα Tinkercad](https://tinkercad.com/) (browser based)
6. Πρόγραμμα διαxείρισης Ultimaker - [Cura](http://software.ultimaker.com/)

**Η συμμετοχή στην εκδήλωση είναι δωρεάν**

***Για την ΕΕΛ/ΛΑΚ:***

H μη-κερδοσκοπική Εταιρεία ΕΛ/ΛΑΚ ιδρύθηκε το 2008,  σήμερα αποτελείται από 29 Πανεπιστήμια, Ερευνητικά Κέντρα και κοινωφελείς φορείς. Η ΕΕΛ/ΛΑΚ έχει ως κύριο στόχο να συμβάλλει στην [ανοιχτότητα](http://en.wikipedia.org/wiki/Openness) και ειδικότερα στην προώθηση και ανάπτυξη του [Ελεύθερου Λογισμικού](http://el.wikipedia.org/wiki/%CE%91%CE%BD%CE%BF%CE%B9%CE%BA%CF%84%CF%8C%CF%82_%CE%9A%CF%8E%CE%B4%CE%B9%CE%BA%CE%B1%CF%82), του [Ανοιχτού Περιεχομένου](http://en.wikipedia.org/wiki/Open_content), των [Ανοιχτών Δεδομένων](http://en.wikipedia.org/wiki/Open_data) και των [Τεχνολογιών Ανοιχτής Αρχιτεκτονικής](http://en.wikipedia.org/wiki/Open_source_hardware) στο χώρο της [εκπαίδευσης](http://en.wikipedia.org/wiki/Education), του [δημόσιου τομέα](http://el.wikipedia.org/wiki/%CE%94%CE%B7%CE%BC%CF%8C%CF%83%CE%B9%CE%BF%CF%82_%CF%84%CE%BF%CE%BC%CE%AD%CE%B1%CF%82) και των [επιχειρήσεων](http://en.wikipedia.org/wiki/Private_sector) στην Ελλάδα, ενώ παράλληλα φιλοδοξεί να αποτελέσει κέντρο γνώσης και πλατφόρμα διαλόγου για τις ανοιχτές τεχνολογίες. Ανάμεσα στους φορείς που συμμετέχουν στην ΕΕΛ/ΛΑΚ είναι τα πιο πολλά ελληνικά Πανεπιστήμια και Ερευνητικά Κέντρα, ενώ για την υλοποίηση των δράσεων της η ΕΕΛ/ΛΑΚ βασίζεται στην συνεργασία και ενεργή συμμετοχή των μελών της και της ελληνικής κοινότητας χρηστών και δημιουργών Ελεύθερου Λογισμικού, Ανοιχτού Περιεχομένου και Τεχνολογιών Ανοιχτής Αρχιτεκτονικής. Η ΕΕΛ/ΛΑΚ εκπροσωπεί τα [Creative Commons](http://wiki.creativecommons.org/Greece), είναι ιδρυτικό μέλος του [COMMUNIA](http://www.communia-association.org/), του FAB LAB ATHENS(<http://fablabathens.gr/>) και μέλος του [Open Government Partnership (OGP) Network](http://www.ogphub.org/).

**Επικοινωνία: Βιβή Πετσιώτη 210-7474-271,** **info@eellak.gr**